4. Социальни 1алашон организацеша услугаш яра дикала кортамукъа мах хоадабара хьалаш 1алашдара духьа, Г1алг1ай Республика Юкъарлен палато, Г1алг1ай Республика социальни 1алашон даькъе йолча кхоачашдара 1аьдала уполномоченни органа дехарах, из дехар хьаийца цхьа бутт боалача ханачухь в1ашаг1ъйолл, гражданий бокъонаши ло1амаши кхоачашде в1ашаг1ъехкача юкъарлен организацей, за1апхой юкъарлен объединеней, ветераний юкъарлен организацей викалех латта, Г1алг1ай Республика доазон т1а йолча, Г1алг1ай Республика учредитель йолча, социальни 1алашон организацеша, иштта паччахьалкхен йоаца социальни 1алашон, Г1алг1ай Республика бюджета ассигнованийх социальни услугаш еча социальни 1алашон организацеша еча услугий дикала кортамукъа мах хоадабара йола юкъарлен совет, цун оттам д1а а ч1оаг1бу. Г1алг1ай Республика Юкъарлен палата хоам бу, Г1алг1ай Республика паччахьалкхен 1аьдала органага, из орган йолча в1ашаг1ъеллача, социальни 1алашон услугий дикала кортамукъа мах хоадабара юкъарлен совета оттамах.